นายกรัฐมนตรีเดินทางถึงกรุงวอชิงตัน ดีซี เตรียมหารือเจ้าหน้าที่และนักลงทุนไทยสำหรับความพร้อมหารือประธานาธิบดีสหรัฐ
นายกรัฐมนตรี เดินทางถึงกรุงวอชิงตัน ดีซี เตรียมหารือเจ้าหน้าที่และนักลงทุนไทยสำหรับความพร้อมหารือประธานาธิบดีสหรัฐฯ


พลเอก ประยุทธ์ จันทร์โอชา นายกรัฐมนตรี พร้อมนางนราพร จันทร์โอชา ภริยา และคณะ  เดินทางถึงยังนครวอชิงตัน ดี.ซี สหรัฐอเมริกาแล้ว ในโอกาสเดินทางเยือนสหรัฐอเมริกาอย่างเป็นทางการ ตามคำเชิญของนายโดนัล ทรัมป์  ประธานาธิบดีสหรัฐอเมริกา ในระหว่างวันที่ 2-4 ตุลาคม  2560  ซึ่งนายกรัฐมนตรีและคณะเดินทางถึงยังท่าอากาศยานนานาชาติวอชิงตัน ดัลเลสเมื่อเวลาประมาณ 10.40 น.ตามเวลาทองถิ่นซึ่งตรงกับเวลา 21.40 น.ในประเทศไทย  โดยมีเจ้าหน้าที่ระดับสูงของกรมพิธีการฑูตสหรัฐอเมริกา นายพิศาล มาณวพัฒน์  เอกอัครราชทูตไทย ณ กรุงวอชิงตัน เจ้าหน้าที่สถานเอกอัครราชทูตไทย ให้การต้อนรับ


ก่อนที่นายกรัฐมนตรีและคณะจะเดินทางมายังโรงแรมที่พัก นายกรัฐมนตรีพร้อมคณะ อาทิ นายสมคิด จาตุศรีพิทักษ์ รองนายกรัฐมนตรี  พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นางอภิรดี ตันตราภรณ์ รัฐมนตรีว่าการกระทรวงพาณิชย์   และพลเอก อุดมเดช สีตบุตร รัฐมนตรีช่วยว่าการกระทรวงกลาโหมจะหารือกับคณะทำงาน หารือกับนักธุรกิจและนักลงทุนไทยในสหรัฐ เพื่อเตรียมความพร้อมก่อนพบปะนายโดนัลทรัมป์  ประธานาธิบดีสหรัฐในวันที่ (2 ต.ค.) ในช่วงกลางวัน ตามเวลาท้องถิ่น ซึ่งเป็นช่วงดึกของวันนี้ตามเวลาในประเทศไทย   เพื่อจะได้ทราบถึงปัญหาอุปสรรคในการการการลงทุน รวมถึงโอกาสในการเพิ่มมูลค้าระหว่างกันในอนาคต